Armlet

Az **armlet** néven ismertté vált árnyék egyike a történelem négy legerősebb árnyékának. Ellentétben az átlagos árnyékokkal, nem ismeretes valódi alakja, az armlet tetoválás általában magától, vagy egy másik szellem befogása/befogadásával egyszerre jelenik meg a felhasználón. Hatása igen egyszerű, a felhasználó bármiféle áldozat bemutatása után mintegy órási nagy löket működik. A felhasználók elmondása szerint mind fizikai, mentális és minden más képesség téren emberfeletti hatást gyakorol. Mindezen felül állandó regeneratív képességgel ruházza fel birtokosát . Fontos megjegyezni, hogy az azonnali áldozaton kívül (mely lehet fizikai vagy mentális fájdalom, életerő, vér stb..) a harc végeztével a szellem még extra életerőt vesz el a felhasználótól, így téve igazán kiszámíthatatlanná a szellem használatát.

   Minden armlet összeköttetésben áll egymással. Ezt az 1700-as években bizonyította be Albert Kartal, armlet használó. Az összeköttetés lényege az áldozatok méretének egységesítése. Albert kutatásai azt mutatták ki, hogy az armeltek egy bizonyos erő mennyiségért mindig egyre nagyobb és nagyobb áldozatot kérnek. Mindebből az következett, hogy állandóan van egy úgynevezett “Prime Armlet” amely az adott idő pillanatig a legnagyobb áldozatot mutatta be az armletnek. Ez az bizonyos felhasználó sokkal több erőt képes igényelni a szellemtől sokkal kisebb fizetségért mint társai. Ha bárki nagyobb áldozatot mutat be a Prime Armlet felhasználójának élete folyamán, annak armletje visszafejlődik, mindez látható a tetováláson, és az áldozat bemutatója veszi át a helyét. Az áldozatok fajtája az idő múlásával változott. Az armletek, akár csak egy piac, azt veszik értékesnek amiből kevés van. Míg a korai időkben elsősorban vér áldozatot használtak, a mérhetetlen mennyiségű ember áldozat miatt mára ennek “értéke” elenyésző. Jelenleg, a mostani P.A. elmondása szerint a mentális egészség az mely a legnagyobb értéket jelenti a szellem számára.

## Történet

Nehéz megmondani mikortól is beszélhetünk először az armletek megjelenéséről mivel mint különálló szellem sosem voltak jelen a földön. Az első írásos feljegyzések az armlet tetoválások megjelenéséről valamikor a Kr.e. 1200-as évekből származik.

Egyes kutatások viszont úgy vélik, hogy valójában sokkal régebb óta akár a Kr.e. 4000 -es évek óta vannak jelen a földön. Több ékszert is találtak melyek az árny tetoválás formáját idézték. Egyes feltételezések szerint innen eredhet a szellem karkötővel való azonosítása is.

Bár mára már igen ritka jelenségnek számít, a Kr. e. évszázadokban igen elterjedt szellemnek számított. Igen agresszív hatása miatt harcosok előszeretettel alkalmazták. Egyes feltárások arra engedtek következtetni, hogy armlet használó csoportok néha több állatot vagy embert is feláldoztak egy harc kezdete előtt az armletek beindítására. A föld látszólag véletlenszerű részein jelentek meg: Afrika középső részén, Skandinávia vagy Dél-Amerika.

A Kr.u. 5. században az armeltek elterjedtsége drasztikusan csökkenni kezdett, valószínűleg a vér és emberáldozat értékének csökkenése miatt. Ez a csökkenés odáig fajult, hogy a Kr.u. 8. sz.-ban már-már ismeretlenné vált a vadászok és szellem használók körében. Legközelebb az 1100-as években került elő újra, Mordiggian Dudgeon kezében. Több legendás történet is övezi Mordiggiant és az armletet, melyben igen hatalmas erőt tulajdonítanak a szellemnek. A következő évszázadokban az armlet a nemes vadászcsaládok kiváltsága volt, de igen magas testre gyakorolt hatása miatt, nagyon kevesen vállalták fel eme nemes terhet.

## Mellékhatások

Az azonnali és utólagos áldozat igényén kívül idővel őrület és magas agresszió kialakulásáról is beszámoltak. Bár a szellem eltávolítható, eltávolításával a regenerációs képesség is eltűnik. Ilyenkor jelentkeznek a szellem igazi mellékhatásai: több rákos daganat megjelenése, magas számú idegsejt pusztulás és általában szívelégtelenség jelentkezik.

Az armletet használók sokszor panaszkodnak az armlettel megjelenő “hangról”. Elmondásuk szerint ha hosszabb ideig nem használják a szellemet az lassan mint egy csendes hang jelenik meg a fejükben mely gyilkolásra ösztönzi az “ellustult” felhasználót.

## Ismert használók

* David Mura
* Mordiggian Dudgeon
* Albert Kartal